Pelatihan buang air (haiwan)

Pelatihan buang air () ialah proses pelatihan haiwan bela jinak yang tinggal bersama dengan manusia yang merupakan pemiliknya di dalam rumah atau di kediaman lain untuk berkumuh (kencing dan meninja) di ruangan luar atau di kawasan ruangan dalam yang ditetapkan (seperti alas penyerap atau kotak najis) dan bukan pula mengikuti tingkah laku nalurinya secara rawak di dalam rumah.

Sekitar 840 juta ekor kucing dan anjing sahaja dimiliki sebagai haiwan peliharaan di seluruh dunia; dan di Amerika Syarikat, tujuh puluh peratus daripada jumlah isi rumah memiliki haiwan peliharaan. Proses ini memerlukan kesabaran dan ketekalan daripada manusia. Ketidaksengajaan ialah sebahagian daripada proses ini dan, jika pemilik haiwan peliharaan bertindak balas secara negatif, ini dapat dihalang dan kejayaan pelatihan mungkin tertangguh.

Anjing
Langkah pertama untuk melatih anak anjing membuang air ialah pewujudan rutin atau jadual. Anak anjing muda tidak mampu mengawal pundi kencingnya seperti anjing lebih tua dan patut dibawa keluar dengan kerap. Garis panduan yang lazim dikupas ialah bahawa anak anjing mampu menahan pundi kencingnya selama hampir-hampir satu jam setiap bulan usia. Apabila dibawa ke luar, anak anjing biasanya dibawa ke kawasan sama yang ditetapkan untuk memperkukuh perkaitan dengan penghapusan. Kiu lisan lazimnya digunakan semasa penghapusan untuk menyokong ingatan kemudian tentang tingkah laku berkenaan. Pengukuhan positif ikutan penghapusan ruangan luar memperkuat tabiat buang air wajar. Anjing lebih tua juga mungkin memerlukan tahap sebanding bagi pelatihan dan pengawasan apabila diperkenalkan kepada persekitaran baharu.

Kaedah pelatihan punitif dikaitkan dengan peningkatan keresahan dan kekeliruan pada anjing dan mungkin menghalang proses pelatihan buang air.

Pelatihan sangkar lazimnya digunakan untuk menguruskan pelatihan buang air apabila capaian nalar ke ruangan luar adalah tidak mungkin, dengan memanfaatkan kecenderungan semula jadi anjing untuk mengelakkan diri daripada mengotorkan kawasan rehatnya.

Salah satu bahagian penting dalam pelatihan buang air bagi haiwan peliharaan, dan anjing khususnya, ialah persediaan untuk tempoh ketiadaan diri pemilik. Ramai pemilik haiwan peliharaan menumpukan banyak tenaga mereka untuk melatih haiwan peliharaan mereka untuk membuang air dan kemudian hasil usaha mereka terbatal apabila mereka berjauhan daripada haiwan peliharaan mereka. Jika orang lain menjaga haiwan peliharaan semasa pemiliknya berjauhan dan telah terbiasa dengan tempat tertentu di dalam rumah sebagai tandasnya, disiplin tandas bagus berkemungkinan berkekalan.

Kucing
Pelatihan buang air bagi anak kucing adalah berbeza daripada bagi anak anjing. Kawasan tandas anak kucing ialah kotak pasir najis di dalam rumah dan bukan pula tempat tertentu di luar rumah. Naluri kucing adalah untuk berkumuh di dalam substrat dan kemudian mencakar dan menggali untuk menyembunyikan perkumuhan. Kotak pasir najis menyokong tingkah laku semula jadi ini. Terdapat beberapa keragaman substrat untuk kotak pasir najis, tetapi, menurut kebanyakan doktor haiwan, kucing lebih menyukai substrat lempung menggumpal bebas bau. Kotak pasir najis juga tersedia dalam pelbagai saiz dan reka bentuk - kecil, besar, berdinding, berpenutup - dan pemilihan kotak pasir najis sesuai adalah penting. Tempat letak kotak pasir najis juga adalah penting: patut berada di kawasan senyap supaya anak kucing tidak berasa gelisah dengan persekitaran kawasan tandasnya.

Untuk memperkenalkan anak kucing kepada kawasan tandasnya dan membiasakannya dengan substrat, ia patut ditempatkan di dalam kotak pasir najis yang disediakan. Anak kucing patut ditempatkan di dalam kotak pasir najis sekali lagi setelah ia makan, kerana pada masa itulah desakan untuk berkumuh adalah paling kuat. Kebanyakan anak kucing akan segera menggunakan kotak pasir najis jika substrat berkenaan adalah sesuai dengan keinginannya. Walau bagaimanapun, kucing mempunyai pilihan berlainan dan sesetengah kucing mungkin lebih memilih kotak pasir najis berasingan untuk air kencing dan tinja.

Walaupun ramai orang melatih kucing mereka untuk menggunakan kotak pasir najis, kucing juga dapat dilatih untuk membuang air seperti anjing. Walau bagaimanapun, proses ini memerlukan usaha lebih teliti dan kejayaan bergantung juga pada usia kucing.

Lihat juga
 Kotak najis
 Pelatihan sangkar

Rujukan

Kategori:Pelatihan anjing
Kategori:Kucing sebagai haiwan peliharaan
Kategori:Air kencing
Kategori:Tinja